**Adatkezelési tájékoztató**

**Beszerzési folyamatok**

A Magyar Telekom Csoport – az 1. pontban meghatározottak szerint –, az Európai Parlament és a Tanács (EU) 2016/679 Rendelet (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről („**Általános Adatvédelmi Rendelet**”) alapján az alábbiakban tájékoztatja az Érintetteket személyes adataik kezelésével kapcsolatban.

**1. Adatkezelő cégneve és elérhetőségei:**

Magyar Telekom Nyrt. (székhely: 1097 Budapest, Könyves Kálmán körút 36.; cégjegyzékszám: 01 10 041928; adószám: 10773381-2-44)

Beszerzési és logisztikai igazgatóság

Telefon +36 1 371-3518

Fax: +36 1 371-3418

A T-Systems Magyarország Zártkörűen Működő Részvénytársaság (székhely: 1097 Budapest, Könyves Kálmán körút 36.; cégjegyzékszám: 01 10 044852; adószám: 12928099-2-44) és a KIBU Innováció Műszaki Kutató Fejlesztő Szolgáltató Nonprofit Korlátolt Felelősségű Társaság (székhely: 1092 Budapest, Ráday u 30.; cégjegyzékszám: 01 09 061069; adószám: 10222098-2-43) nevében és érdekében történő beszerzés esetében a Magyar Telekom Nyrt. a T-Systems Magyarország Zártkörűen Működő Részvénytársaság és a KIBU Innováció Műszaki Kutató Fejlesztő Szolgáltató Nonprofit Korlátolt Felelősségű Társaság adatfeldolgozójaként jár el, mely esetben e vállalkozások minősülnek adatkezelőnek.

A jelen pont szerint meghatározott adatkezelő, a továbbiakban: az „**Adatkezelő**”.

**2. Adatvédelmi tisztségviselő neve és elérhetőségei:**

dr. Puskás Attila (cím: 1097 Budapest, Könyves Kálmán körút 36.; email: [DPO@telekom.hu](mailto:DPO@telekom.hu)).

**3. A kezelt személyes adatok köre, az adatkezelés jogalapja, az adatkezelés célja és időtartama:**

| **Kezelt személyes adatok köre** | **Adatkezelés jogalapja** | **Adatkezelés célja** | **Adatkezelés időtartama** |
| --- | --- | --- | --- |
| A nem természetes személy szerződéses partner:   * e-mail címe (amennyiben valamely természetes személyre vonatkozóan következtetés vonható le belőle); * cégvezetőjének (tulajdonosának) neve, beosztása, telefonszáma, e-mail címe; * az Adatkezelő vonatkozásában kapcsolattartóként (kereskedelmi kapcsolattartóként) eljáró személy neve, beosztása, telefonszáma, e-mail címe; * a regisztrációt elvégző vagy módosító személy neve, e-mail címe; * könyvvizsgálójának (amennyiben természetes személy) neve és címe; * alvállalkozójának neve (amennyiben természetes személy).   A természetes személy vagy egyéni vállalkozó szerződéses partner:   * neve; * e-mail címe, * általa az Adatkezelővel folytatott kommunikációban alkalmazott nyelv; * lakcíme / székhelye (az ország megjelölésével együtt); * a lakcímtől / székhelytől eltérő kommunikációs címe; * adószáma, EU adószáma / adóazonosító jele; * nyilvántartási száma, amennyiben egyéni vállalkozó; * D.U.N.S. (Data Universal Numbering System) száma; * alvállalkozójának neve (amennyiben természetes személy); * telefonszáma; * fax száma; * postafiók címe; * számlavezető bankjának elnevezése és számlaszáma; * az Adatkezelő vonatkozásában kapcsolattartóként (kereskedelmi kapcsolattartóként) eljáró személy neve, beosztása, telefonszáma, e-mail címe; * esetében a regisztrációt elvégző vagy módosító személy neve, e-mail címe; * könyvvizsgálójának (amennyiben természetes személy) neve és címe; * alvállalkozójának neve (amennyiben természetes személy); * minőségirányítási tanúsítványának regisztrációs száma; * környezetirányítási és/vagy információ biztonság irányítási és/vagy egyéb tanúsítványának regisztrációs száma; * a regisztráció során alkalmazott jelszava. | Az Általános Adatvédelmi Rendelet 6. cikk (1) bekezdés f) pontja értelmében az Adatkezelő jogos érdeke, amelyre való tekintettel az Adatkezelő elkészíti a vonatkozó érdekmérlegelési tesztet. Az érintettet megilleti a tiltakozás joga az Adatkezelő jogos érdekén alapuló adatkezeléssel szemben.  Az Adatkezelő jogos és törvényes érdeke, hogy szerződéses partnereit a velük létrejövő jogviszony, szerződés minél hatékonyabb teljesítése érdekében nyilvántartsa, mely nyilvántartás szolgál alapjául a szerződéses partnerekkel történő további kapcsolattartásnak és a részükre nyújtandó szükséges tájékoztatások megadásának a létrejött szerződések sikeres végrehajtása érdekében. | Az Adatkezelő Szerződéses partnereinek regisztrálása, nyilvántartása. | A személyes adatok - az általános elévülési időre vonatkozó, a Polgári Törvénykönyvről szóló 2013. évi V. törvényben („**Ptk.**”) meg-határozott, vonatkozó rendelkezés-ek szerint – 5 év elteltét követően törlésre kerülnek. |
| Az Adatkezelő beszerzésért felelős szervezeti egysége által fenntartott felületen magánszemélyként regisztráló, természetes személy érintett:   * neve (vezetéknév és keresztnév); * lakcíme; * telefonszáma; * e-mail címe; * a regisztráció során alkalmazott jelszava.   Természetes személy vagy egyéni vállalkozó szerződéses partner:   * neve; * e-mail címe.   Nem természetes személy szerződéses partner:   * e-mail címe. | Az Érintett hozzájárulása az Általános Adatvédelmi Rendelet 6. cikk (1) bekezdés a) pontja alapján.  Az Érintett a hozzájárulását bármikor visszavonhatja. A hozzájárulás visszavonása nem érinti a visszavonást megelőző adatkezelés jogszerűségét. | Hírlevél küldése. | Az adatkezeléshez adott hozzájárulás vissza-vonásáig. |
| A nem természetes személy szerződéses partner:   * e-mail címe (amennyiben valamely természetes személyre vonatkozóan következtetés vonható le belőle); * cégvezetőjének (tulajdonosának) neve, beosztása, telefonszáma, e-mail címe; * az Adatkezelő vonatkozásában kapcsolattartóként (kereskedelmi kapcsolattartóként) eljáró személy neve, beosztása, telefonszáma, e-mail címe; * a regisztrációt elvégző vagy módosító személy neve, e-mail címe; * könyvvizsgálójának (amennyiben természetes személy) neve és címe; * alvállalkozójának neve (amennyiben természetes személy).   A természetes személy vagy egyéni vállalkozó szerződéses partner:   * neve; * e-mail címe, * általa az Adatkezelővel folytatott kommunikációban alkalmazott nyelv; * lakcíme / székhelye (az ország megjelölésével együtt); * a lakcímtől / székhelytől eltérő kommunikációs címe; * adószáma, EU adószáma / adóazonosító jele; * nyilvántartási száma, amennyiben egyéni vállalkozó; * D.U.N.S. (Data Universal Numbering System) száma; * alvállalkozójának neve (amennyiben természetes személy); * telefonszáma; * fax száma; * postafiók címe; * számlavezető bankjának elnevezése és számlaszáma; * az Adatkezelő vonatkozásában kapcsolattartóként (kereskedelmi kapcsolattartóként) eljáró személy neve, beosztása, telefonszáma, e-mail címe; * esetében a regisztrációt elvégző vagy módosító személy neve, e-mail címe; * könyvvizsgálójának (amennyiben természetes személy) neve és címe; * alvállalkozójának neve (amennyiben természetes személy); * minőségirányítási tanúsítványának regisztrációs száma; * környezetirányítási és/vagy információ biztonság irányítási és/vagy egyéb tanúsítványának regisztrációs száma; * a regisztráció során alkalmazott jelszava. | Az Általános Adatvédelmi Rendelet 6. cikk (1) bekezdés f) pontja értelmében az Adatkezelő jogos érdeke, amelyre való tekintettel az Adatkezelő elkészíti a vonatkozó érdekmérlegelési tesztet. Az érintettet megilleti a tiltakozás joga az Adatkezelő jogos érdekén alapuló adatkezeléssel szemben.  Az Adatkezelő jogos és törvényes érdeke, hogy szerződéses partnereivel hatékonyan kapcsolatot legyen képes tartani a létrejött szerződések sikeres végrehajtása érdekében. Az Adatkezelő jogos és törvényes érdeke, hogy szerződéses partnerei számára a fennálló jogviszonnyal kapcsolatos, szükséges tájékoztatást megadni legyen képes a közöttük fennálló jogviszony tartama alatt. | Az Adatkezelő Szerződéses partnereivel való kapcsolattartás a szerződéses jogviszony, jogügylet teljesítése érdekében. | A személyes adatok - az általános elévülési időre vonatkozó, Ptk-ban meghatározott, vonatkozó rendelkezések szerint – 5 év elteltét követően törlésre kerülnek. |
| A nem természetes személy szerződéses partner:   * cégvezetőjének (tulajdonosának) neve, beosztása; * azon munkavállalójának, egyéb munkavégzésre irányuló jogviszony keretében foglalkoztatott közreműködőjének vagy a szerződéses partnerben gazdasági érdekeltséggel rendelkező személynek a neve, aki az Adatkezelő vagy a Magyar Telekom Csoport más tagvállalatának az alkalmazottja; * alvállalkozójának neve (amennyiben természetes személy); * azon tulajdonosának, vezető tisztségviselőjének, érdemi nyilatkozattételre, illetve kötelezettségvállalásra jogosult képviselőjének vagy alkalmazottjának a neve, aki közeli hozzátartozói kapcsolatban áll az Adatkezelő vagy a Magyar Telekom Csoport tagvállalatának alkalmazottjával vagy ilyen személlyel egyéb személyes kapcsolata áll fenn, amely miatt tőle elfogulatlan intézkedés nem várható el; * vonatkozásában a szerződéses partner, annak három legnagyobb tulajdoni hányaddal rendelkező tulajdonosa, illetve vezető tisztségviselői nevére valamely általánosan használt keresőalkalmazással lefolytatott keresés során, publikusan elérhető, szakmai tevékenységre vonatkozó személyes adatok, valamint az Adatkezelő által végzett referencia-ellenőrzés során kezelt személyes adatok; * azon tulajdonosának, vezető tisztségviselőjének, érdemi nyilatkozattételre, illetve kötelezettségvállalásra jogosult képviselőjének vagy alkalmazottjának a neve, aki az elmúlt három évben az Adatkezelő vagy a Magyar Telekom Csoport más tagvállalatával munkaviszonyban vagy munkavégzésre irányuló egyéb jogviszonyban állt.   Természetes személy vagy egyéni vállalkozó szerződéses partner:   * neve; * nyilvántartási száma, amennyiben egyéni vállalkozó; * minőségirányítás tanúsítványának regisztrációs száma; * alvállalkozójának neve (amennyiben természetes személy); * környezetirányítási és/vagy információ biztonság irányítási és/vagy egyéb tanúsítványának regisztrációs száma; * érdemi nyilatkozattételre, illetve kötelezettségvállalásra jogosult képviselőjének vagy alkalmazottjának a neve, aki közeli hozzátartozói kapcsolatban áll az Adatkezelő vagy a Magyar Telekom Csoport tagvállalatának alkalmazottjával vagy ilyen személlyel egyéb személyes kapcsolata áll fenn, amely miatt tőle elfogulatlan intézkedés nem várható el, illetve saját maga vonatkozásában e tény rögzítése; * vonatkozásában a szerződéses partner nevére valamely általánosan használt keresőalkalmazással lefolytatott keresés során, publikusan elérhető, szakmai tevékenységre vonatkozó személyes adatok, valamint az Adatkezelő által végzett referencia-ellenőrzés során kezelt személyes adatok; * azon munkavállalójának, egyéb munkavégzésre irányuló jogviszony keretében foglalkoztatott közreműködőjének vagy a szerződéses partnerben gazdasági érdekeltséggel rendelkező személynek a neve, aki az Adatkezelő vagy a Magyar Telekom Csoport más tagvállalatának az alkalmazottja, illetve saját maga vonatkozásában e tény rögzítése; * vonatkozásában az a tény, ha ő maga vagy valamely érdemi nyilatkozattételre, illetve kötelezettségvállalásra jogosult képviselője vagy alkalmazottja (nevének megjelölésével) az elmúlt három évben az Adatkezelő vagy a Magyar Telekom Csoport más tagvállalatával munkaviszonyban vagy munkavégzésre irányuló egyéb jogviszonyban állt. | Az Általános Adatvédelmi Rendelet 6. cikk (1) bekezdés f) pontja értelmében az Adatkezelő jogos érdeke, amelyre való tekintettel az Adatkezelő elkészíti a vonatkozó érdekmérlegelési tesztet. Az érintettet megilleti a tiltakozás joga az Adatkezelő jogos érdekén alapuló adatkezeléssel szemben.  Az Adatkezelő jogos és törvényes érdeke, hogy azon potenciális szerződéses kapcsolatait, amelyek a Magyar Telekom Csoport számára fizetési kötelezettséggel járnak, megfelelő és hatékony módon átvilágítsa. Az Adatkezelő jogos és törvényes érdeke, hogy a szerződéses kapcsolatok átvilágítása útján, a szükséges megelőző folyamatok intézményesítésével, a korrupcióellenes és más vonatkozó törvények szerinti felelősségre vonást és vizsgálatokat elkerülni legyen képes. Az Adatkezelő jogos és törvényes érdeke, hogy minden olyan potenciális jogsértést képes legyen megelőzni, amely lehetséges szerződéses kapcsolataiból eredően, az Adatkezelő bármilyen módon történő felhasználásával, érintetté tételével valósulna meg. Az Adatkezelő jogos és törvényes érdeke, hogy jóhírnevének védelme érdekében képes legyen elkerülni valamennyi olyan helyzetet, amelynek vonatkozásában bármilyen módon a nyilvánosság számára felmerülhet, hogy az Adatkezelő bármilyen tekintetben is érintett lehet valamely jogellenes tevékenységben, vagy olyan személyekkel áll üzleti vagy egyéb típusú kapcsolatban, akik vagy amelyek bármilyen módon érintettek valamely jogellenes tevékenységben. | Olyan lehetséges szerződéses kapcsolatok megfelelő és hatékony átvilágítása, amelyek a Magyar Telekom Csoport – beleértve az Adatkezelőt is – számára fizetési kötelezettséggel járnak. | A személyes adatok - az általános elévülési időre vonatkozó, Ptk-ban meghatározott, vonatkozó rendelkezések szerint – 5 év elteltét követően törlésre kerülnek. |
| Az ajánlatadási és elbírálási folyamat során, az egyes ajánlatok elbírálásához szükséges személyes adatok, így különösen a potenciális Szerződéses partnerek által az Adatkezelő részére megküldött, az adott jogügylet teljesítésébe bevonni kívánt természetes személyek életrajzában foglalt személyes adatok. | Az Általános Adatvédelmi Rendelet 6. cikk (1) bekezdés f) pontja értelmében az Adatkezelő jogos érdeke, amelyre való tekintettel az Adatkezelő elkészíti a vonatkozó érdekmérlegelési tesztet. Az érintettet megilleti a tiltakozás joga az Adatkezelő jogos érdekén alapuló adatkezeléssel szemben.  Az Adatkezelő jogos és törvényes érdeke, hogy szerződéses partnerei által a részére adott ajánlatokat megfelelően elbírálni legyen képes, hogy ezáltal biztosítható legyen, hogy az Adatkezelő az arra legalkalmasabb szerződéses partnerrel létesítsen jogviszonyt. | Az Adatkezelő Szerződéses partnereivel való jogviszony létesítése folyamán, az ajánlatadási folyamat során, a benyújtott ajánlatok elbírása. | A személyes adatok - az általános elévülési időre vonatkozó, Ptk-ban meghatározott, vonatkozó rendelkezések szerint – 5 év elteltét követően törlésre kerülnek. |

Az Adatkezelő beszerzésért felelős szervezeti egysége által fenntartott felületen elvégzett regisztráció, illetve egyéb módon történő adatközlés során, a regisztráló szerződéses partner, a vonatkozó személyes adatok megadása által akként nyilatkozik, hogy azon természetes személyekkel, akik személyes adatai a jelen adatkezelési tájékoztatóban meghatározott adatkezelési célok tekintetében kezelésre kerülnek, a jelen adatkezelési tájékoztatót, annak tartalmát megismertette, a jelen adatkezelési tájékoztató rendelkezésre bocsátása által.

Az Adatkezelő beszerzésért felelős szervezeti egysége által fenntartott felületen elvégzett regisztráció, illetve egyéb módon történő adatközlés során, a regisztráló szerződéses partner, a vonatkozó személyes adatok megadása által akként nyilatkozik, hogy e személyes adatok megadására jogosult, arra vonatkozóan megfelelő jogalappal rendelkezik. A szerződéses partner által az Adatkezelő részére rendelkezésre bocsátott személyes adatok rendelkezésre bocsátásának jogszerűségéért a szerződéses partner kizárólagosan felel, azért az Adatkezelőt semmiféle felelősség nem terheli.

**4. Automatizált döntéshozatal (ideértve a profilalkotást is):**

Az adatkezelés során automatizált döntéshozatalra, ideértve a profilalkotást is, nem kerül sor.

**5. A személyes adatok továbbítása, a személyes adatok címzettjei, illetve a címzettek kategóriái:**

Az adatkezelés során igénybe vett adatfeldolgozók vonatkozásában lásd a jelen adatkezelési tájékoztató 1. pontjában foglaltakat.

A személyes adatok nem kerülnek továbbításra harmadik országba (azaz az Európai Unión kívülre), illetve nemzetközi szervezet részére.

**6. Az Érintett adatkezeléssel kapcsolatos jogai:**

Az Érintett kérheti az Adatkezelőtől:

a) a rá vonatkozó személyes adatokhoz való hozzáférést,

b) személyes adatainak helyesbítését, valamint

c) személyes adatainak - a kötelező adatkezelés kivételével - törlését vagy kezelésének korlátozását.

*Hozzáférés joga:*

Az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz hozzáférést kapjon. Az Adatkezelő az adatkezelés tárgyát képező személyes adatok másolatát az Érintett rendelkezésére bocsátja. Az Érintett által kért további másolatokért az adatkezelő az adminisztratív költségeken alapuló, észszerű mértékű díjat számíthat fel. Ha az Érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az Érintett másként kéri.

*Helyesbítéshez való jog:*

Az Érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat.

*Törléshez való jog:*

Az Érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:

a) a személyes adatokra már nincs szükség abból a célból, amelyből azokat gyűjtötték vagy más módon kezelték;

b) az érintett visszavonja az Általános Adatvédelmi Rendelet 6. cikk (1) bekezdésének a) pontja vagy a 9. cikk (2) bekezdésének a) pontja értelmében az adatkezelés alapját képező hozzájárulását, és az adatkezelésnek nincs más jogalapja;

c) az Érintett az Általános Adatvédelmi Rendelet 21. cikk (1) bekezdése alapján tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy az Érintett az Általános Adatvédelmi Rendelet 21. cikk (2) bekezdése alapján tiltakozik az adatkezelés ellen;

d) a személyes adatokat jogellenesen kezelték;

e) a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;

f) a személyes adatok gyűjtésére az Általános Adatvédelmi Rendelet 8. cikk (1) bekezdésében említett, információs társadalommal összefüggő szolgáltatások kínálásával kapcsolatosan került sor (gyermek hozzájárulására vonatkozó feltételek).

*Adatkezelés korlátozásához való jog:*

Az Érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

a) az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;

b) az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;

c) az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

d) az érintett az Általános Adatvédelmi Rendelet 21. cikk (1) bekezdése szerint tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, az ilyen személyes adatokat a tárolás kivételével csak az Érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

*Adathordozhatósághoz való jog:*

Az Érintett továbbá jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, ha: (i) az adatkezelés az Általános Adatvédelmi Rendelet 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson, vagy az Általános Adatvédelmi Rendelet 6. cikk (1) bekezdésének b) pontja szerinti szerződésen alapul; és (ii) az adatkezelés automatizált módon történik.

*Tiltakozáshoz való jog:*

Az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Ha az érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

*Az érintetti joggyakorlás általános szabályai:*

Az Adatkezelő indokolatlan késedelem nélkül, de legfeljebb a kérelem beérkezésétől számított egy hónapon belül tájékoztatja az Érintettet kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az Érintettet. Ha az Érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az Érintett azt másként kéri.

Az Adatkezelő az Érintett részére a tájékoztatást és intézkedést díjmentesen biztosítja. Ha az Érintett kérelme egyértelműen megalapozatlan vagy – különösen ismétlődő jellege miatt – túlzó, az Adatkezelő, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:

a) észszerű összegű díjat számíthat fel, vagy

b) megtagadhatja a kérelem alapján történő intézkedést.

A kérelem egyértelműen megalapozatlan vagy túlzó jellegének bizonyítása az Adatkezelőt terheli.

Ha az Adatkezelőnek megalapozott kétségei vannak a kérelmet benyújtó természetes személy kilétével kapcsolatban, további, az Érintett személyazonosságának megerősítéséhez szükséges információk nyújtását kérheti.

**7. Jogérvényesítési lehetőségek:**

Az Érintett a személyes adatai kezelésével kapcsolatban bármikor fordulhat az Adatkezelő adatvédelmi tisztségviselőjéhez (dr. Puskás Attila; cím: 1097 Budapest, Könyves Kálmán körút 36.; email: DPO@telekom.hu).

Az Érintett a jogainak megsértése esetén az Adatkezelővel szemben bírósághoz fordulhat. A bíróság az ügyben soron kívül jár el. Azt, hogy az adatkezelés a jogszabályban foglaltaknak megfelel, az Adatkezelő köteles bizonyítani. A per elbírálása a törvényszék, a fővárosban a Fővárosi Törvényszék hatáskörébe tartozik. A per az Érintett lakóhelye vagy tartózkodási helye szerinti törvényszék előtt is megindítható.

Az Adatkezelő az Érintett adatainak jogellenes kezelésével, vagy az adatbiztonság követelményeinek megszegésével másnak okozott kárt köteles megtéríteni. Az Adatkezelő mentesül a felelősség alól, ha bizonyítja, hogy a kárt az adatkezelés körén kívül eső elháríthatatlan ok idézte elő. Nem kell megtéríteni a kárt annyiban,

amennyiben az a károsult szándékos vagy súlyosan gondatlan magatartásából származott.

Az Érintett a személyes adatai kezelésével kapcsolatos panasz esetén a Nemzeti Adatvédelmi és Információszabadság Hatósághoz is fordulhat (dr. Péterfalvi Attila a Nemzeti Adatvédelmi és Információszabadság Hatóság elnöke, postai cím: 1530 Budapest, Pf.: 5., cím: 1125 Budapest, Szilágyi Erzsébet fasor 22/c, Telefon: +36 (1) 391-1400; Fax: +36 (1) 391-1410; E-mail: [ugyfelszolgalat@naih.hu](mailto:ugyfelszolgalat@naih.hu); honlap: www.naih.hu).